Ek volg die wysstokkie met my oë en ná vier minute sê Hermann: “Van hier af ervaar jy ’n hartseer emosie.
In die volgende vyf minute is dit ’n warboel gedagtes. Voortrekkerkampe, om die een of ander rede. Skoolgange. My pa op die kansel en in die hospitaal.
“Iets wat met jou gebeur het, het dus ’n sensasie in jou liggaamselle veroorsaak. Dalk ’n hou teen jou kop. Iets wat die brein nie bewustelik kan onthou nie.”
Toe David in 2003 dié tegniek toepas op ’n 16-jarige ysskaatser van Long Island, New York, het hy agtergekom sy toon sekere reaksies op sekere plekke op die lyn wat sy met haar oë volg.
"Sy het aan ernstige prestasieangs gely. Ek het ’n jaar lank met haar gewerk; toe besef ek terwyl haar oë my vingers gevolg het, het dit begin wiebel toe my vinger op ’n plek aan die linkerkant van haar neusbrug was, en toe in ’n staar gevries.
Die terapeute wat hierdie tegniek in Suid- Afrika toepas, is hoofsaaklik voorligting- en kliniese sielkundiges.
By navraag het Graeme Hayes van die Suid-Afrikaanse Kollege van Toegepaste Sielkunde in die Kaap gesê hul akademiese span wil eers navorsing doen voor hulle kommentaar lewer oor ’n terapie soos brainspotting.